“Loving”, një histori dashurie në racizëm
Filmi frymëzohet nga ngjarje reale, ku një burrë i bardhë dhe një grua me ngjyrë martohen, në kundërshtim me ligjin e viteve 1950 në Virxhinia kundër marrëdhënieve ndër-racore
Filmi “Loving” ofron një portret intim të Richard dhe Mildred Loving, një burrë i bardhë dhe një grua me ngjyrë, që nuk përfillën ligjet kundër marrëdhënieve ndër-racore në Virxhinian e viteve 1950, ranë në dashuri dhe u martuan. Ngjarjet e filmit, të frymëzuara nga jeta e një çifti real, shpalosen në një kohë ndryshimesh në Amerikë. Korrespondentja Penelope Poulou foli me kineastin dhe aktorët kryesorë mbi realizimin e ri filmik: Richard dhe Mildred martohen në kryeqytetin e vendit, Uashington. Por martesa e tyre është e paligjshme, pasi bie ndesh me Ligjin për Integritetin Racor në Virxhinia, ku ata banojnë. Ata arrestohen, akuzohen dhe shpallen fajtorë. Gjykatësi lexon vendimin: Çifti detyrohet të largohet nga Virxhinia, për t’i shpëtuar burgimit. Në 1958, ata vendosen në Uashington duke lënë pas miqtë e familjen. Pesë vjet më pas, në 1963, e frymëzuar nga Lëvizja për të Drejtat Civile, Mildred i shkruan Prokurorit të Përgjithshëm Robert Kennedy për t’i kërkuar ndihmë. Përfaqësues të Bashkimit Amerikan për të Drejta Civile e kontaktojnë Mildred. i thotë avokati. Kineasti Jeff Nichols ka përdorur xhirime të kohës dhe e ndërton filmin në një stil dokumentari. Por fuqia e filmit shfaqet në shtjellimin e kujdesshëm të dashurisë mes dy individëve që luftojnë të nxitur nga dëshira e vetme për një jetë së bashku. Në 1967, Gjykata e Lartë doli me një vendim në favor të çiftit. Çështja gjyqësore u bë një ndër çështjet që përdoreshin si pararendëse ligjore për të luftuar ligjet kundër marrëdhënieve ndër-racore edhe në shtete të tjera amerikane. Në Muzeun Afrikano-Amerikan, kineasti bisedoi me Zërin e Amerikës mbi parashikimet se filmi mund të jetë pretendent për çmim Oscar. Aktorja Ruth Negga investohet me shpirt tek personazhi Mildred. Për interpretimin e saj ajo ka marrë vlerësime pozitive nga kritika. Ajo thotë se u frymëzua në këtë rol nga guximi i jashtëzakonshëm i personazhit. Aktori Joel Edgerton, i cili luan Richardin në film, thotë se kjo histori sjell një frymë humanizmi që shërben edhe në këtë klimë të polarizimit politik aktualisht në Amerikë: